มันนี่ทูเดย์
ธกส.ระดมเงินฝาก
22 เม.ย. 2558

ธกส.ระดมเงินฝาก
นายสุรพงศ์ นิลพันธุ์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงแนวโน้มการระดมเงินฝากของ ธ.ก.ส. ในปีบัญชี 2558 (เม.ย. 2558- มี.ค. 2559) ว่า ธนาคารตั้งเป้าหมายเพิ่มยอดเงินฝากสุทธิไว้ที่ 6.8 หมื่นล้านบาท เพิ่มจากปีบัญชี 2557 ที่ตั้งเป้าหมายไว้ 5 หมื่นล้านบาท โดย ณ สิ้นปีบัญชี 2557 ธนาคารมียอดเงินฝากคงค้างกว่า 1.2 ล้านล้านบาท
สำหรับในปีบัญชี 2558 ธนาคารจะเน้นการระดมเงินฝากผ่านการออกสลากออมทรัพย์ โดยเตรียมออกสลากออมทรัพย์ทวีสิน แทนชุดเดิมที่ครบกำหนดในเดือน พ.ค.นี้ จำนวน 6 หมื่นล้านบาท อายุ 3 ปี 
ขาย พรบ.ออนไลน์
นายอภิสิทธิ์ อนันตนาถรัตน ผู้ช่วยกรรมการผู้อำนวยการใหญ่ บริษัท กรุงเทพประกันภัย เปิดเผยว่า ได้ร่วมกับบริษัท เคาน์เตอร์เซอร์วิส ในการขายประกันภัยรถยนต์ภาคบังคับ หรือ พ.ร.บ.ออนไลน์ รายแรก โดยลูกค้ารอรับกรมธรรม์ได้ทันที ตั้งเป้าขายประกันภัย พ.ร.บ.ออนไลน์ ในปีแรก 10% ของรถยนต์ส่วนบุคคลที่ขึ้นทะเบียนทั้งหมด 10 ล้านคัน หรือประมาณ 1 ล้านคัน และจะเพิ่มเป็น 20% ในปีต่อไป